Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: 2. melléklet a 43/2011. (III. 23.) Korm. rendelethez
Paragraph Index: 300

2. melléklet a 43/2011. (III. 23.) Korm. rendelethez A dopping-mintavételi és -kezelési eljárási rend részletes szabályai Az eljárási rend célja, hogy operatív egységesített eljárás keretében minden érdekelt számára biztosítsa az egységes és korrekt mintavételt és -kezelést; elõsegítse a doppingellenõrzés folyamatos végrehajtását és egy egységes, minden sportágra kiterjedõ mintavételi és -kezelési modell kialakítását. 1. Mintavételi és -kezelési csoportok A versenyzõtõl vett mintával az a doppingellenes szervezet rendelkezik, amely kezdeményezi (megrendeli) a versenyzõ doppingvizsgálatát. 1.1. A doppingellenõrzésnél – a mintavételre történõ kijelölést tartalmazó dokumentum versenyzõ részére történõ átadása kivételével – a HUNADO legalább két tagjának (a továbbiakban: doppingellenõr) jelenléte szükséges. A mintavétel során a versenyzõvel a mintavételi helyiségben csak azonos nemû doppingellenõr tartózkodhat. A doppingellenõrzés során kísérõként (a továbbiakban: választott kísérõ) jelen lehet továbbá – a mintavétel szakaszát kivéve – a versenyzõ által megjelölt személy is. Kiskorú versenyzõ mintavétele esetén választott kísérõ biztosítása kötelezõ. Kiskorú versenyzõ mintavételekor a törvényes képviselõje, fogyatékos versenyzõ esetén – amennyiben a mintavétel teljesítéséhez az a versenyzõ fogyatékossága miatt kifejezetten szükséges – választott kísérõje is jelen lehet, de a mintavételt nem tekinthetik meg. 1.2. A doppingellenõröknek érvényes megbízólevéllel kell rendelkezniük, amelyet a HUNADO állít ki. 2. A versenyzõk értesítése és a doppingellenõrzésre történõ kijelölés 2.1. A versenyzõk értesítésének idõszaka akkor kezdõdik, amikor a doppingellenes szervezet kezdeményezi a kiválasztott versenyzõ értesítését, és akkor fejezõdik be, amikor a versenyzõ megérkezik a doppingellenõrzõ állomásra, vagy amikor a versenyzõ esetleges mulasztása a doppingellenes szervezet tudomására jut. 2.2. A versenyzõk doppingellenõrzésre történõ értesítését a doppingellenõröknek dokumentálniuk kell. 2.3. A doppingellenes szervezet gondoskodik arról, hogy a mintavételre kiválasztott versenyzõ személyazonosságát megfelelõen igazolja. (A személyazonosság igazolása az egyesületi tagkönyv, valamint a versenyzõi versenyengedély vagy rajtengedély alapján is történhet, amennyiben ezek alapján a versenyzõ személyazonossága egyértelmûen megállapítható). Ez biztosítja, hogy a kiválasztott versenyzõ az legyen, akit értesítettek. A versenyzõ azonosításának módját dokumentálni kell a doppingellenõrzési dokumentációban. 2.4. A felszólítással egyidejûleg a versenyzõt tájékoztatni kell:

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes